Il-paġna ta' Puttinu Cares dalgħodu qasmet aħbar kerha, huma kitbu, "B'tant diqa li ngħidu l-aħħar tislima. Qalbna tweġġa' u tinkiser. Kif tista' l-ħajja tkun daqshekk ħarxa? Tarbija tant sabiħa u prezzjuża b'wiċċ bħall-anġli." Żiedu wkoll, "Għalkemm daqshekk fraġli u żgħir, int iġġilidt daqshekk b'kuraġġ. Il-ġenituri tiegħek Solange u Antoine għallmuna t-tifsira tal-imħabba pura u r-rispett anke fl-agħar żminijiet. Hazel tant kienet kburija b'ħuha. Juan jekk jogħġbok kanta mis-sema u fejjaq qalbna mill-uġigħ u l-vojt. Inħobbuk għal dejjem." Il-paġna ta' Puttinu kompliet tgħid, "Il-funeral se jsir għada l-Ġimgħa 8 ta' Ottubru fit-15.30 fil-knisja parrokkjali tal-Mosta. Jekk jogħġbok ilbes kuluri biex tiċċelebra l-ħajja ta' Juan … ħadd bl-iswed jekk jogħġbok. Omm Juan, Solange kitbet, "Alla laqa' lill-għażiż Juan tagħna f'idejh ilbieraħ filgħaxija fis-19.10. It-tarbija tagħna issa hija fil-paċi. Nirringrazzjawkom ilkoll għall-messaġġi u l-għajnuna tagħkom matul dawn il-ġimgħat li għaddew, u nitolbuk b'umilità biex iżżommna fit-talb tiegħek." Hi kompliet, "Niltaqgħu għada l-Ġimgħa 8 ta' Ottubru fit-15.30 fis-Santwarju Bażilika tal-Assunta tal-Madonna - Mosta Rotunda għal tislima kkulurita lit-tifel ċkejken tagħna. Hija x-xewqa tagħna li kulħadd jiġi liebes liebes ikkuluriti." Solange żiedet, "Napprezzaw jekk minflok fjuri, jingħataw donazzjonijiet f'isem Juan u jintbagħtu lil Puttinu Cares. Qatt ma nistgħu nsibu kliem biex nirringrazzjawhom għall-imħabba u l-għajnuna estrema tagħhom matul dawn il-mumenti iebsin." F'isem Gwida.mt, ngħaddu l-kondoljanzi tagħna lil din il-familja. Inżommuhom fit-talb tagħna biex isibu l-faraġ li tant u tant għandhom bżonn f'dan il-mument diffiċli. Miktub Minn Iħobb il-lingwa Maltija u jsegwi b'mod attiv ix-xena mużikali lokali. Id-dinja tal-ispettaklu taffaxxinah u l-għaxqa tiegħu jara xows differenti. Biex jirrilassa Emil jieħu gost imur ħdejn il-baħar u fil-kampanja, hemm isib ftit kwiet 'il bogħod mill-ġenn. Stejjer popolari "Hemm Ċans Li L-Ewwel Xita Qawwija u Mifruxa Mal-Pajjiż Kollu..." - Għal Meta Hu Mistenni Dan? Ħasda Kbir Għall-Pazjenti u Ħaddiema Fl-Isptar Wara Li Lemħu Katavri Fil-Kuridur "Jien Ċert Li Se Tkun Eċċezzjonali Fix-Xogħol Tiegħek U Li Se Tagħmel Lil Missierek U Lil Ommok Kburin Ħafna" – Lawrence Gray "Nirċievi Telefonata Mingħand Bjorn U Qalli..." – Il-Kaboċċ Jingħata Aħbar Mill-Isbaħ